Kjell Sjöberg

Kjell Allan Sjöberg (født Dahlqvist, 11. mai 1937 i Själevad, død 10. september 2013) var en svensk skihopper som representerte IF Friska Viljor. Han satte blant annet verdensrekord i skiflyging to ganger, og tok bronsemedalje i VM i Oslo i 1966.

Sjöberg var aktiv som skihopper mellom 1950 og 1973. Han deltok i den tysk-østerrikske hoppuka i 1960/61, 1961/62, 1965/66 og 1967/68, med 2.-plass i Oberstdorf 30. desember 1960 som beste enkeltresultat. Sammenlagt ble han som best nummer 6 i 1960/61.

Han var med i VM i 1962 og 1966, og tok bronsemedalje i storbakken i Oslo i 1966. Han deltok i OL i 1960, 1964 og 1968, med 5.-plass i storbakken i Innsbruck i 1964 som beste plassering.

I 1964 vant han skiflygingsuka i Oberstdorf. Under denne konkurransen, 15. februar 1964, tangerte han Jože Šlibar og Peter Lessers verdensrekord i skiflyging på 141 meter. Rekorden ble for øvrig slått alt samme dag. 10. februar 1967 satte han igjen verdensrekord i Oberstdorf, med 148 meter. Denne rekorden ble slått dagen etter.

Kjell Sjöberg ble svensk mester i skihopping to ganger, i 1962 og 1966.

Referanser

Kilder 
 Skisprungschanzen-Archiv: Flying hills (med liste over verdensrekorder)
 Swedish Veteran Jumping Team: Kända Svenskar genom tiderna!
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Svenska Skidförbundet: Backe/nordisk kombination

Eksterne lenker 
 

Svenske skihoppere
Deltakere for Sverige under Vinter-OL 1960
Skihoppere under Vinter-OL 1960
Deltakere for Sverige under Vinter-OL 1964
Skihoppere under Vinter-OL 1964
Deltakere for Sverige under Vinter-OL 1968
Skihoppere under Vinter-OL 1968
Personer fra Örnsköldsviks kommun